Source: https://tax-fin-lex.si/Zbirke/SodnaPraksaList?nodeId=e501ddc4-b2e5-468c-8325-e605a9ca063f
Timestamp: 2019-12-09 21:28:39+00:00

Document:
VSC sklep Cp 1034/2003
VSC01023
ZNP člen 31, 36, 31, 36.
pravica do pritožbe - plačilo predujma
Po 31. čl. ZNP se zoper sklep, izdan na prvi stopnji, smejo udeleženci pritožiti, če z zakonom ni drugače določeno. 36/II čl. ZNP mora sodišče, ko naloži stranki plačilo predujma po I. odst. tega člena, v sklepu o odreditvi predujma opozoriti predlagatelja na to posledico. Ker v tej določbi ni določeno, da zoper tak sklep ni pritožbe, to pomeni, da je ob pravilni uporabi 31. čl. ZNP zoper sklep dovoljena pritožba.
VDS sodba Pdp 590/2004
VDS02895
ZDR (1990) člen 16, 16/2, 16, 16/2.
Delodajalec ravna nezakonito, če delavcu poskusno delo podaljša v nasprotju z zakonom. V takšnem primeru je sklep o prenehanju delovnega razmerja na podlagi negativne ocene poskusnega dela v podaljšanem obdobju nezakonit.
VSL sodba I Cpg 666/2003
VSL05510
ZOR člen 154, 178, 154, 178.
vzročna zveza - odgovornost za škodo
Ker je zavarovanec tožeče stranke pred oviro na cestišču uspel ustrezno zmanjšati hitrost svojega vozila, njegova morebitna prehodna prekoračena dovoljena hitrost vožnje sama po sebi ni v vzročni zvezi z nastalim škodnim dogodkom (teorija ratio legis vzročnosti). Tudi v razmerju do drugega zavarovanca tožene stranke se izkaže, da s strani tožene stranke očitana kršitev zavarovanca tožeče stranke ne more biti v vzročni zvezi s škodnim dogodkom. Kot rečeno iz pritožbenih trditev izhaja, da je v trenutku, ko je drugi zavarovanec tožene stranke na svojem voznem pasu zagledal ovirajoče vozilo, bilo vozilo zavarovanca tožeče stranke že pred njim na prednostnem prehitevalnem pasu. Tako se izkaže, da bi bila podana zgolj vzročna zveza med zatrjevano previsoko hitrostjo zavarovanca tožeče stranke in situacijo, v katerem sta se znašli vozili v trenutku, ko je zavarovanec tožene stranke zagledal oviro na cesti. Takšna situacija pa sama po sebi ne pomeni nujne vzročnosti z nastalim škodnim dogodkom (teorija o adekvatni vzročnosti).
VDS sodba Pdp 1428/2004
VDS02907
ZDR (1990) člen 16, 16/4.
Delavcu zaradi neuspešno opravljenega poskusnega dela delovno razmerje ne sme prenehati pred potekom poskusnega dela.
VSL sklep II Cp 658/2004
VSL49925
ZTLR člen 66, 66/1, 66, 66/1, 66, 66/1. ZOR člen 437, 437/1, 444, 444/2, 437, 437/1, 444, 444/2.
hipotekarna tožba - aktivna legitimacija - cesija terjatve - hipoteka
Prenos s hipoteko zavarovane terjatve zaradi akcesorne narave hipoteke pomeni tudi prenos hipoteke. Vendar prenosa hipoteke ni, če je terjatev prenešena le v izterjavo, saj terjatev kljub prenosu ostane še naprej del premoženja odstopnika terjatve vse dokler tisti, ki mu je bila terjatev odstopljena v izterjavo, terjatve ne izterja. Prenos hipoteke je izključen tudi v primeru, če je temeljno razmerje zavarovano s t.i. maksimalno hipoteko.
VSM sklep II Cp 777/2004
VSM20182
ZDavP člen 96, 96/2, 97, 97/4, 97/5, 96, 96/2, 97, 97/4, 97/5. ZIZ člen 15, 17, 17/2, 17/2-2, 243, 15, 17, 17/2, 17/2-2, 243. ZPP člen 165, 165-3, 355, 366, 165, 165-3, 355, 366.
zastaranje - davek
Ureditev instituta zastaranja davčnih in drugih obveznosti, ki jih izterjuje davčni organ, drugačna od ureditve zastaranja obveznosti, ki izhajajo iz civilnopravnih razmerji oziroma razmerij, katerih udeleženci so med seboj v položaju prirejenosti, in ne v podrejenosti in nadrejenosti kot v obravnavanem primeru. Namen takšne ureditve zastaranja po ZDavP je v varstvu šibkejšega posameznika v razmerju do države. Zato morata davčni organ, kakor tudi sodišče ves čas postopka, tudi v postopku izvršbe in zavarovanja, po uradni dolžnosti paziti, ali obveznost ni zastarala.
VSL sodba I Cp 549/2004
VSL50307
ZOR člen 32, 33, 35, 32, 33, 35.
ponudba - pogodba
Pritrditi je treba stališču sodišča prve stopnje glede pravne opredelitve reklamnega oglasa. Gre za vabilo k dajanju ponudb pod objavljenimi pogoji. Vendar pa ima tudi takšno dejanje pravne učinke. Tako oseba, ki poda vabilo k dajanju ponudb, odškodninsko odgovarja, če v primeru sklenitve pogodbe te ne sklene pod pogoji, objavljenimi v vabilu k dajanju ponudb. Glede na povzete navedbe prvotoženke v reklamnem oglasu se je njen gost lahko utemeljeno zanesel na to, da je v plačilo aranžmaja zajeto tudi zavarovanje, in sicer tako nezgodno zavarovanje, kot tudi zavarovanje za morebitne poškodbe ali izgube stvari, in sicer glede na navedbe o dolžnem postopanju, tudi v primeru njihove kraje.
VSL sodba II Cp 1066/2004
VSL49911
ZM člen 1, 16, 16/1, 16/2, 107, 108, 1, 16, 16/1, 16/2, 107, 108.
menica - ugovor meničnega zavezanca - pravna oseba
Menica je obligacijski posel, pravna oseba pa v pravnem prometu nastopa prek zakonitega zastopnika, ki pravno osebo v obligacijskih razmerjih zavezuje s svojim podpisom in navedbo, da je njen zakoniti zastopnik, žig pa se je v praksi uveljavil zgolj kot nadomestilo za ročni zapis firme in naslova gospodarske družbe, ne vpliva pa na veljavnost pravnega posla. Ker je menico podpisal zakoniti zastopnik tožene stranke, ob tem pa so (ročno) navedeni še podatki o firmi in naslovu tožene stranke (torej podatki, ki so sicer razvidni iz žiga), ni dvoma, da gre za podpis pravne osebe in je menica kot vrednosti papir veljavna, k plačilu pa je zavezana tožena stranka. Pri prekoračitvi meničnega pooblastila gre za ugovor iz temeljnega razmerja, zato ga je tožena stranka, ob nespornem dejstvu, da je bila bianco lastna menica indosirana, izgubila pravico uveljavljati.
VSL sklep I Cp 800/2004
VSL50508
ZPP člen 392/2, 394, 394-10, 394-2, 397, 392/2, 394, 394-10, 394-2, 397.
obnova postopka - popolna vloga - novo dejstvo
Tožena stranka je vložila popoln predlog za obnovo postopka, saj je substancirano navedla okoliščine, na podlagi katerih zahteva obnovo, okoliščine, iz katerih izhaja, da je predlog vložen v zakonitem roku, in predlagala dokaze (zaslišanje prič), ki podpirajo njene navedbe (2. odst. 397. člena ZPP). Sodišče prve stopnje je bilo dolžno trditveno podlago tožene stranke preizkusiti s stališča vseh pravnih norm, ki bi utegnile priti v poštev. Pravna kvalifikacija zakonitega obnovitvenega razloga namreč ni obligatorna sestavina predloga za obnovo postopka, zato sodišče nanjo ni vezano.
VSL sklep III Cp 1650/2004
VSL48496
ZIZ člen 23, 23. ZPP člen 431, 431.
Samo tista zasebna listina, na kateri je overjen podpis dolžnika, je verodostojna listina v smislu 23. člena ZIZ, na podlagi katere se lahko dovoli izvršba na podlagi verodostojne listine.
VSL sodba I Cp 1600/2004
CIVILNO PRAVO - STVARNO PRAVO - VARSTVO LASTNINSKE
VSL50317
SPZ člen 92, 96, 96/1, 96/2. OZ člen 190, 198.
uporabnina za stanovanje
Če zahteva uporabnino za stanovanje lastnik tega stanovanja, je treba njegov zahtevek presojati po določbah 2. odst. 96. čl. Stvarnopravnega zakonika; če tožnik ni lastnik, pa lahko zahteva uporabnino po 198. čl. Obligacijskega zakonika v zvezi s 190. čl. istega zakona. Pravna podlaga: 92. čl. in 1. in 2. odst. 96. čl. Stvarnopravnega zakonika, 190. in 198. čl. Obligacijskega zakonika.
VSL sodba II Cp 375/2004
VSL50122
odškodnina za negmotno škodo - huda telesna poškodba
Presoja višine denarne odškodnine za telesne bolečine, strah in duševne bolečine zaradi zmanjšanja življenjske aktivnosti.
VSL sodba II Cp 734/2004
VSL49908
SZ člen 4, 5, 7, 125, 125/3, 4, 5, 7, 125, 125/3. ZUstS člen 44, 44.
denacionalizacija - odkup stanovanja - razveljavitev
Novela SZ (Ur.l. RS, št. 21/04) je v 125. členu predvidela, da imajo najemniki - prejšnji imetniki stanovanjske pravice - pravico do odkupa stanovanja, ki je bilo vrnjeno denacionalizacijskemu upravičencu, po treh modelih (3., 4. in 5. odstavek 125. člena SZ). Tožeča stranka s predmetnim tožbenim zahtevkom uveljavlja varstvo domnevno kršene materialne pravice iz 5. odstavka SZ. Ustavno sodišče RS je z odločbo z dne 25.11.1999, št. U-I-268/96 (Ur.l. RS, št. 1/2000) razveljavilo 5. in 7. odstavek ter prvi stavek 8. odstavka 125. člena SZ. To ima v skladu s 44. členom Zakona o ustavnem sodišču (Ur.l. RS, št. 15/94) za posledico, da se razveljavljene določbe ne uporabljajo za razmerja, nastala pred dnem, ko je razveljavitev začela učinkovati, če do tega dne o njih še ni bilo pravnomočno odločeno.
VSL48151
ZZK-1 člen 200, 201, 201/2, 200, 201, 201/2.
Če bi pomota pri vpisu lahko imela pravne posledice za določene osebe, mora zemljiškokjižno sodišče pred odločitvijo o popravi pomotnega vpisa te osebe zaslišati.
VSL sklep I Cpg 751/2004
VSL05220
ZPP člen 199, 199/1, 199, 199/1.
stranska intervencija - pravni interes
Za intervencijo v civilnem sporu ne zadostuje ekonomski interes.
VSL sklep, I Cpg 751/2004
ZPP člen 199, 199/1.
VSL sodba I Cp 390/2004
VSL50315
nepremoženjska škoda - čast in dobro ime
Toženčev prispevek v časopisu G. predstavlja kritiko, kritika pa največkrat vsebuje tudi negativne vrednostne sodbe oziroma so dejansko njihov nujni sestavni del. V takšnih primerih je treba vedno iskati pravilno ravnovesje med obema navedenima pravicama. Vendar pa bi lahko bila negativna vrednostna sodba v koliziji s svobodo izražanja le v primeru, če bi se nanašala na resnična dejstva. Vprašanje omenjene kolizije bi bilo torej relevantno, če bi tožnik zares vzgajal noje. V obravnavanem primeru pa je šlo za neresničen očitek tožniku, saj se ta s tem nikoli ni ukvarjal. Tu torej ne more iti za kolizijo ustavnih pravic, ampak le za negativno vrednostno sodbo, ki je posegla v čast in dobro ime tožnika.
VSL sklep I Cp 909/2004
VSL50518
ZUstS člen 44, 44. Pravilnik o štipendiranju člen 35.
štipendijska pogodba - izvensodna poravnava - razveljavitev
Res je, kot je navedlo sodišče prve stopnje v izpodbijani sodbi, da je, s tem ko je Ustavno sodišče RS ugotovilo, da je bil 35. člen Pravilnika o štipendiranju za šolsko leto 91/92 v neskladju z Ustavo, odpadla ena izmed podlag, na katero je tožeča stranka opirala svoj tožbeni zahtevek. Prezrlo pa je, da vračila štipendije ni navezovala le na določbe razveljavljenega pravilnika, saj je navedla tudi, da sta pravdni stranki 7.7.1998 sklenili dogovor o načinu vračila dolga oziroma izvensodno poravnavo, ker pa se ni uresničil namen, za katerega je bila štipendija dodeljena toženi stranki, naj bi njena obveznost vračila obstajala tudi na podlagi določb o neupravičeni pridobitvi.
OZ člen 190, 198, 190, 198. SPZ člen 92, 96, 96/1, 96/2, 92, 96, 96/1, 96/2.
VSK sklep I Cp 776/2003
VSK01191
odškodnina za nepremoženjsko škodo
Škoda je posledica več vzrokov. Na to vpliva ne le poklicna bolezen, azbestoza, pač pa tudi druga bolezen, pljučni emfizem. Gre torej za deljeno vzročnost, ko prihaja do konkurence več vzrokov za nastanek škode, tistih, ki so posledica poklicne bolezni in za posledice katerih odgovarja tožena stranka, kot tistih, ki so posledica posebnih lastnosti oziroma stanj tožnika kot oškodovanca.

References: sodišče 
 Sodišče 
 sodišče 
 sodišče 
 sodišče 
 sodišče 
 sodišče